Charles Dickens - Wikipedia

# Charles Dickens

### Na Galipedia, a wikipedia en galego.

Charles Dickens
Charles Dickens

Charles John Huffan Dickens (Portsmouth, Inglaterra, 7 de febreiro de 1812 - Gadshill Place, 8 de xuño de 1870). Escritor británico. Asistiu á escola primaria dos sete aos nove anos. Aos dez anos a súa familia trasladouse de Kent a Londres. O seu pai foi encarcerado dous anos máis tarde por débedas, tralo gravísimo empeoramento da situación económica da familia. Entrou a traballar nunha drogaría como empaquetador de betumes para calzado, lugar onde puido coñecer as deplorables condicións de vida das clases sociais máis baixas. Este feito marcou a súa obra como escritor, da cal adicaría gran parte á denuncia de devanditas condicións. Aprendeu a ler da súa nai, que empregou para o seu ensino unhas cantas obras clásicas que posuía o pai.

Reflotada por unha inesperada herdanza a familia Dickens, Charles foi enviado a un colexio de Hamstead Road, onde permaneceu dous anos. A súa adolescencia pasouna traballando como pasante de avogado en 1827, frecuentando as bibliotecas do Museo Británico, aprendendo taquigrafía e, finalmente, traballando na redacción do Morning Chronicle a partir de 1828. Por aquel entón publicou, baixo o seudónimo de Boz, varios artigos inspirados na vida diaria de Londres acompañados de ilustracións de Cruikshank e baixo o título Sketches by Boz. Ese mesmo ano casouse con Katherine Hogarth. Viu publicada, nove entregas en 1836 e as once restantes en 1837, The Posthumous Papers of the Pickwick Club («Os papeis póstumos do Club Pickwick»). A súa seguinte obra foi Oliver Twist (1837-1838).

Grazas ás obras que ía publicando, Dickens gañou un gran prestixio. En 1841 foi nomeado fillo adoptivo pola cidade de Edimburgo e viaxou a Estados Unidos en 1842, onde foi agasallado cun gran recibimento. Achando na cidade estadounidense os mesmos vicios que na inglesa, publicou ese mesmo ano unha obra que lle carrexaría o rexeitamento da sociedade ianqui e significaría o primeiro fracaso importante da súa carreira en Inglaterra: American Notes. En 1843, malia iso, reconciliouse co seu público grazas á súa obra Canción de Nadal.

A súa novela Dombey and Son («Dombey e fillo»), 1846-1848, significou un cambio no seu método de traballo: pasou da improvisación cara á completa planificación, apoiándose para a escritura na mestría que alcanzou no manexo dos recursos novelísticos. Fundou en 1849 o semanario Household Words, onde difundiu escritos de autores pouco coñecidos, e no que publicou dúas das súas máis excelsas obras: Bleak House («A casa deserta»), 1852-1853, e Hard Times («Tempos difíciles»), 1854.

Sometido como estaba Dickens a unha gran carga de traballo destinada a satisfacer a demanda dos seus lectores, non tardou en caer nunha crise. Levoulle á ruptura cos seus editores, tras esixirlles unha maior remuneración; petición que, por suposto, foi denegada. Logo diso, Dickens iniciou unha serie de viaxes a Italia, Suíza e Francia. Ao seu regreso a Inglaterra, obrigado por novas necesidades económicas, estendeu a súa actividade a outros campos: organizou representacións teatrais, fundou o Daily News, fixo de actor e comezou a dar conferencias.

Ao redor de 1850 a saúde de Dickens empeorara; este cambio foi agravado pola morte do seu pai, dunha filla e da súa irmá Fanny. O escándalo público polo seu suposto namoramento dunha nova actriz de 18 anos chamada Ellen Teman, do cal houbo de defenderse mediante unha publicación no Daily News, contribuíu enormemente á ruptura en 1858 do seu matrimonio con Katherine. A partir de entón, o cambio do carácter de Charles Dickens foi tan notable que varios amigos seus declararon non recoñecer nel á persoa que coñeceran. Malia todo, Dickens continuou escribindo e dando conferencias. Realizou unha xira por Estados Unidos en 1867, e en 1870 apareceu a primeira entrega mensual de The Mystery of Edwin Drood, novela que non foi completada.

O 8 de xuño de 1870 faleceu na súa casa de Gadshill Place, vítima dun derrame cerebral ocorrido a véspera. Foi enterrado na abadía de Westminster.

Commons ten máis imaxes sobre:
Charles Dickens
Traído desde "http://gl.wikipedia.org../../../c/h/a/Charles_Dickens_e77a.html"

Categoría: Escritores en lingua inglesa

##### Views

- Artigo
- Discusión
- Revisión actual

##### Procura

##### Outras linguas

- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Gàidhlig
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Lietuvių
- Latviešu
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Sicilianu
- Simple English
- Slovenčina
- Shqip
- Српски / Srpski
- Svenska
- தமிழ்
- ไทย
- Türkçe
- Українська
- اردو
- 中文